Ο Θύμιος τα ‘κανε θάλασσα

Ο Θύμιος τα 'κανε θάλασσα είναι μια κωμική, ελληνικής κινηματογραφικής ταινίας, του κινηματογραφικού οργανισμού Καραγιάννης-Καρατζόπουλος σε σενάριο και σκηνοθεσία Αλέκου Σακελλάριου.

Πλοκή 
Ο Θύμιος Μπούκουρας, ένας επαρχιώτης, αφήνει το χωριό του, τη Βλαχοκερασιά, και την οικογένειά του, και με δυο καλάθια και δυο κότες υπό μάλης, ετοιμάζεται να πάει στην Αθήνα για κάποιες δουλειές. Στον σταθμό τρένου, όμως, θα έχει μια αναπάντεχη συνάντηση με μια κοπέλα, τη Λίζα, η οποία θα του αλλάξει ολοκληρωτικά τα σχέδια. 

Η Λίζα, κόρη ενός αυστηρού στρατιωτικού, του Βρασίδα Μοράλη, έχει σταλεί από τον ίδιο για διακοπές, επειδή είχε αναπτύξει σχέσεις με τον αρραβωνιαστικό της πριν το γάμο. Η Λίζα, «μιας και κορίτσι, άμυαλο όπως όλα τα άλλα, βλέπετε» πείθεται από τα λόγια ενός ιατρού Μπελίρη να πάνε για βαρκάδα, ωστόσο αυτά τα μαθαίνει ο Λάκης, ο αρραβωνιαστικός της και της στέλνει ένα γράμμα που της «κόβει τα πόδια». Διαβάζοντας, λοιπόν, αυτό το γράμμα κι ενώ είναι έτοιμη να αυτοκτονήσει, συναντά, για καλή της τύχη, στο σταθμό, τον Θύμιο. 

Αφού εξιστορεί τα γεγονότα στον Θύμιο, αυτός προσπαθεί να κάνει ό,τι περνά από το χέρι του για να σώσει την κοπέλα. Εντωμεταξύ η Λίζα στέλνει γράμμα στην οικογένειά της πώς φτάνει Αθήνα με τον ιατρό Μπελίρη, όπου στο γράμμα αναφέρει πως τελέσαν και μυστήριο. Πράγμα, που δεν έγινε ποτέ, γιατί ο ιατρός, που δεν ήταν ιατρός, αλλά έμπορος, την είχε αφήσει πριν γίνει το μυστήριο, ενώ ήδη αυτή είχε στείλει το γράμμα.  

Εν τέλει η Λίζα πείθει τον Θύμιο να παραστήσει τον ιατρό στους δικούς της, προσπαθώντας να τη σώσει από την αυτοκτονία ο Θύμιος, δέχεται. Ο Θύμιος θα βρεθεί σε πολύ άσχημες καταστάσεις και παρεξηγήσεις με τον πατέρα και την οικογένεια. Τελικά, όμως, όλα θα καταλήξουν καλώς και ο Λάκης με τη Λίζα θα τα βρουν. Ο Θύμιος επιστρέφει στο χωριό του, βοηθώντας αυτούς τους δυο νέους να τα βρουν και, χάνοντας μια κότα, την Παρδάλω, αφού του ψόφησε από την πείνα και τη δίψα.

Διανομή 
 Κώστας Χατζηχρήστος (Θύμιος Μπούκουρας- Δρ. Σπύρος Μπελίρης)
 Βούλα Χαριλάου   (Λίζα Μοράλη)
 Ορέστης Μακρής  (Βρασίδας Μοράλης)
 Ανδρέας Μπάρκουλης  (Λάκης Βρανάς)
 Νίτσα Τσαγανέα   (Κα. Μόραλη)
 Αλέκα Στρατηγού  (Κα. Μπούκουρα)
 Νίκη Λινάρδου  (Μαίρη Μοράλη)
 Ρούλα Χρυσοπούλου (Τζένη Γεράνη)
 Νίκος Φέρμας    (Χρήστος)
 Κία Μπόζου   (Κατίνα)
 Βαγγέλης Πλοιός  (Ντίνος Μόραλης)
 Ράλλης Αγγελίδης   (Χαρίλαος)

Πληροφορίες
Η ταινία προβλήθηκε τη σαιζόν 1959-1960 και έκοψε 70.549 εισιτήρια, καταλαμβάνοντας την 8η θέση σε 52 ταινίες.

Η ταινία αποτελεί τη δεύτερη, κατά σειρά, μεταφορά στον κινηματογράφο, της θεατρικής κωμωδίας των Αλέκου Σακελλάριου και Χρήστου Γιαννακόπουλου "Η Λίζα τα θαλάσσωσε". Προηγουμένως ήταν η ταινία του Αλέκου Σακελλάριου Παπούτσι από τον τόπο σου το 1946. Κατόπιν ακολούθησε η ταινία Γαμπρός από το Λονδίνο το 1967, με πρωταγωνιστή τον Κώστα Βουτσά και σκηνοθεσία Γιάννη Δαλιανίδη.

Υποσημειώσεις

i.  Χαρακτηριστική φράση από την ταινία

Παραπομπές

Πηγές
Ταινοθήκη της Ελλάδος
Cine.gr

Ελληνικές ταινίες
Ταινίες του 1959
Ελληνόφωνες ταινίες
Ελληνικές κωμικές ταινίες
Ταινίες σε σκηνοθεσία Αλέκου Σακελλάριου
Ταινίες σε σενάριο Αλέκου Σακελλάριου
Ταινίες γυρισμένες στην Ελλάδα
Ταινίες παραγωγής Καραγιάννης - Καρατζόπουλος
Ταινίες με μουσική σύνθεση Τάκη Μωράκη
Ελληνικές αισθηματικές ταινίες
Ελληνικές ασπρόμαυρες ταινίες